प्रदेश कांग्रेस अध्यक्ष भूपेश बघेल ने पूछा है कि यदि कारोबार के लिए सकारात्मक माहौल के मामले में छत्तीसगढ़ का स्थान है तो छत्तीसगढ़ में विगत पांच वर्षों में कौन सा बड़ा उद्योग लगा या लगाने की घोषणा हुई है? उल्टे यह हुआ है कि बस्तर में ज़मीन अधिग्रहण के बाद टाटा जैसी कंपनी ने छत्तीसगढ़ छोड़ने का निर्णय लिया और वीडियोकॉन ने अपना बिजलीघर न लगाने का फ़ैसला किया। उन्होंने कहा है कि रमन सिंह को बताना चाहिए कि इज़ ऑफ़ डूइंग बिज़नेस के इस थोथे तमगे के बाद उनकी विदेश यात्राओं का क्या फल मिला। DIPP के आंकड़ो के अनुसार जनवरी 2016 से जनवरी 2018 के मध्य देश के कुल निवेश प्रस्तावों मे से छत्तीसगढ़ मे मात्र 2 प्रतिशत प्रस्ताव ही प्राप्त हुए है। देश के अन्य राज्यों की तुलना में राज्य का प्रदर्शन अत्यंत दयनीय है।